Inflations- og energikrisen presser stadig flere både private pengepunge og erhvervsdrivende.

For 10. måned i træk er det blevet dyrere at være dansker. Inflationen bliver ved med at stige, og det betyder, at en almindelig børnefamilie nu skal have 45.000 kroner mere op af lommen om året - hvis de ikke ændrer deres forbrug. I oktober måned er forbrugerpriserne steget med 10,1 procent sammenlignet med samme måned sidste år. Flere steder begynder et hårdt presset erhvervsliv at finde nye måder at holde liv i forretningen. Et af de steder, hvor de for alvor mærker krisen kradse, er hos Dagli’Brugsen i Biersted. Der er allerede skruet på langt de fleste spareknapper. Men høje energiregninger og dalende kundeaktivitet sår nu tvivl om købmandens fremtid. - Det er alvorligt, og det derfor, vi råber vagt i gevær nu, inden det er for sent. Vores største ønske er, at det kan være et vink med en vognstang til byens borgere om, om at de stadig kan redde brugsen i Biersted, siger næstformand i Dagli’Brugsen i Biersteds bestyrelsen Michael From. Indkalder til borgermøde Tirsdag er der kaldt til borgermøde for at gøre byen opmærksom på, hvad det kan have at konsekvenser, hvis købmanden lukker: I første omgang længere til indkøb, men på sigt også et ordentlig hak i hussalgspriserne, frygter Michael From. - Det vil betyde, at tiltrækningskraften for at flytte til Biersted vil være markant svækket. Der er ingen tvivl om, man kigger på, om der er indkøbsmuligheder, skole og idrætsliv, og der er brugsen en kæmpe faktor for, om flytter hertil, siger han. Brugsen i Biersted er langt fra alene om de store energi- og inflationsudfordringer. Vi har tidligere fortalt om andre erhvervsdrivende, der har gjort forskellige tiltag, som modsvar stigende inflation og energiudgifter. Herunder en særlige energitillæg. Hos Den Skaldede Kok i Sæby har de valgt en markant anderledes tilgang i deres brydertag med de udfordrende tider. I stedet for at lægge el-tillæg i prisen, har de valgt at skrue ned for priserne. De håber, at de dermed kan få flere kunder, mere omsætning og derved samlet set en bedre forretning. - Hellere sætte den (prisen, red) ned, så vi kan give folk en oplevelse. Det kan betale sig. Vi har huset fuldt i dag, så vi er på vej i den rigtige retning, tænker jeg, siger køkkenchef Martin Jensen om torsdagens Mortens Aften-arrangement i Sæby Søbad. Restauranten erkender, at det kan lyde noget atypisk – og måske som dårligt købmandskab – at sætte priserne ned, når alt andet bliver dyrere. Men trods det er de fortrøstningsfulde. - Som vi siger, så vil vi hellere gå ned på første klasse, siger Martin Jensen med et smil.